
E L Ő T E R J E S Z T É S

Sülysáp Város Önkormányzata Képviselő-testületének
2015. április 23-án tartandó munkaterv szerinti ülésére

9. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2015. (IV. 23.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

Sülysáp, 2015. április 16.


Horinka László s.k.


polgármester
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2015. március 19-ei ülése óta 1 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Döntés
	Határidő
	Állapot

	157/2014
	2014-12-18
	Környezetvédelmi Alap egyeztetéseinek lefolytatása
	2015-04-23
	Végrehajtva, a rendelet megalkotásra került


II. Tájékoztató az előző ülés óta történt fontosabb eseményekről
· Március 23-án a Tápiómenti Területfejlesztési Társulás ülésén jóváhagyásra került a Tiszamenti Regionális Vízművek Zrt.-vel megkötendő üzemeltetési szerződés, amelyet szintén március 23-án a Tápiómenti Települések Csatornamű és Vízgazdálkodási Társulata Intéző Bizottsága is jóváhagyott, így március 31-ével mindhárom fél aláírta a megállapodást, amely alapján április 7-ével megkezdődhetett volna tisztítótelepek és a csatornahálózat üzemeltetése. Ez azonban mégsem kezdődött meg, mivel TRV Zrt. az élőre kötések feltételéül szabja az üzletszabályzatában rögzített „csatlakozás átvételi díj” (5.390,- Ft/db) megfizetését, amely összeg, TTCSVT és az Aquator Kft. között megkötött, a belső csatorna szakaszok kiépítésre vonatkozó szerződésében is szerepel, mint „üzemeltetői átadási díj”. A két összeg egyezősége is azt támasztja alá, hogy ugyanarról a díjról beszélünk, így a Víziközmű Társulat értelemszerűen azt csak egyszer kívánja kifizetni, az Aquator Kft. pedig ezt nem hajlandó tovább adni a TRV Zrt. felé, ezért egy újabb, az időhúzásra alkalmas, de megoldandó problémával állunk szemben.
· Március 24-én Kisné Kiss Anna konyhavezető meghívására, a városi konyhán tettem látogatást, abból az apropóból, hogy beüzemelésre kerület a tavalyi év végén megvásárolt, nagy teljesítményű sütő.
· Március 24-én „próbaüzem indító megbeszélést” hívott össze a TTT, amelyen első sorban műszaki kérdések merültek fel, mint például a szükséges dolgozói létszám felvétele, illetve betanításának időszükséglete.

· Március 25-én a sülysápi Móra Ferenc Általános Iskola magasabb vezetői pozíciójára pályázó Hidvégi Melinda keresett fel, aki vázolta elképzeléseit, illetve biztosított együttműködéséről megválasztása esetén. 

· Március 25-én a Vasút utcai bérlakás bérlőjével Ágoston Károllyal kellett találkoznom, mivel a bérlő közel fél millió forintos bérleti díj tartozást halmozott fel, így márciusban felmondtam a lakásbérleti szerződést, majd a bérlő jelezte, hogy a megjelölt határidőig (március 31.) nem tud kiköltözni, ezért haladékot kért. Az egyeztetés keretében megállapodás írtunk alá, mely szerint lekésőbb 2015. május 31-ig a lakásból kiköltözik, és a lakáskulcsot visszaadja önkormányzatunk részére.

· Március 26-án tartottuk a HSZB javaslatára civilfórumunkat, melyen az aktív civil szervezetek többsége képviseltette magát és a kezdeményezést előremutatónak nevezte. 

· Március 30-án a bizottságok és a képviselő-testület tagjai valamint más érdeklődők előadást hallgathattak meg a Goodwill Kft. Smart City víziójáról. 

· Március 31-én került megrendezésre a mezei futóversen megyei döntője a Tápiómenti Tömegsport Alapítvány szervezésében a magdolnatelepi rendezvényháznál, amelyre érem- és díjak átadása céljából meghívást kaptam. 

· Április 1-én összevont ülést tartott az Tápiómenti Területfejlesztési Társulás Elnöksége és a Víziközmű Társulat Intéző Bizottsága, a megbeszélésen jelen volt a K&H Bank önkormányzati területének igazgatója Molnár Zoltán úr is. A megbeszélés célja a csatornázási projekt pénzügyi helyzetének áttekintése, illetve a projekt befejezéséig a likviditási helyzet vizsgálata. 

· Április 2-án Kiss Imre irodavezető úrral egy szépkorú sülysápi hölgyet köszönttünk, Geiszt Ferencné 90. születésnapját ünnepelte. 

· Április 2-3-7-én három nap szabadságot vettem ki az iskolai tavaszi szünetre való tekintettel.

· Április 8-án a Tápiómenti Területfejlesztési Társulás és a Víziközmű Társulat ismét összevont ülést tartott, ahol ismertetésre került a TTT elnöke által kezdeményezett igazságügyi szakértői vizsgálat eredménye, amely vizsgálat nem csak a TTT hanem a Víziközmű Társulat működésére, szerződéseire is kiterjedt. 

· Április 9-én került sor a Civil Szolgáltató Nonprofit Kft. új, sülysápi fióktelepének átadására. A fióktelepen rövidesen 30-50 sérült, megváltozott munkaképességű személy kezdi meg a munkát. Úgy gondolom, hogy a létrejött foglalkoztató szép példája a gazdasági-, és civilszféra, valamint az önkormányzat hatékony együttműködésének.
· Április 9-én a Sorskerék Alapítvány kuratóriumának elnökével, Martos Györggyel találkoztam, aki elmondta, hogy projektjük a végéhez közeledik, azonban a projekt keretében létrehozott Happy Centrum nevű családi napközi és szolgáltató iroda, véleménye szerint, jobb sorsra érdemesebb annál, hogy május 31-ével végleg bezárjon, ezért együttműködő partnereket keres a központ további működtetése érdekében.

· Április 10-én a WAMKK adott otthont a nagykátai tankerületi vers- és prózamondó verseny számára. A költészet napja alkalmából rendezett versenyen szép sülysápi eredmények is születtek.

· Április 14-én a Kápolna utcai támfalépítés műszaki átadás-átvételére került sor. A műszaki átadás-átvétel rendben lezajlott, azonban még néhány (a műszaki átadást-átvétel nem hátráltató) kisebb feladat elvégzését rögzítettük.

· Április 15-én a Víziközmű Társulat Ellenőrző Bizottságának ülésén vettem részt, ahol a bizottság elfogadta az egyszerűsített éves beszámolót, valamint a mérleget. Továbbá döntött arról, hogy a 2014. évben végzett ellenőrzések lezárásaként ügyészségi beadványt nyújtanak be. 

· Április 15-én Szórádi Zsigmonddal, a két évvel ezelőtt átadott 1956-os emlékmű alkotójával találkoztam, alpolgármester úr társaságában, és a tervezett új 1945-ös áldozatoknak emléket állító emlékhely kialakításáról egyezettünk.

· Április 16-án a Víziközmű Társulat Intéző Bizottsági ülésén a legfontosabb téma az április 29-én sorra kerülő taggyűlési előterjesztések véglegesítése volt.

Sülysáp, 2015. április 16.

Horinka László s.k.

